[{"text_idx": "#000001", "text": "La FAME-premio estas kredeble la plej granda kulturpremio en Esperantujo. J\u0302us estis fine solene transdonita la 17-a premio, kiu estis aljug\u0302ita al J\u0302omart kaj Natas\u0302a jam antau\u0306 du jaroj \u2013 la ceremonio prokrastig\u0302is pro la pandemio. Ni petis Ulrich Matthias, unu el la estraranoj de la FAME-fondaj\u0302o, rakonti pli pri la premio."}, {"text_idx": "#000002", "text": "Ulrich Matthias parolas dum la premia ceremonio. La podio atendas la premiitojn."}, {"text_idx": "#000003", "text": "La FAME-fondaj\u0302o estis fondita en 1988 de Franz Alois Meiners, germana esperantisto, kiu celis subteni per valora premio la kreadon kaj disvastigon de esperantaj kulturaj\u0302oj. G\u0302in ricevis ekzemple jam muzikistoj kiel Kajto, verkistoj kiel William Auld kaj Marjorie Boulton, eldonistoj kiel Ito Kanzi, Halina Gorecka kaj Aleksander Korj\u0302enkov. La unua premio iris en 1991 al Claude Gacond, la g\u0302is nun lasta, jam la 17-a, al J\u0302omart kaj Natas\u0302a."}, {"text_idx": "#000008", "text": "\u2013 Nuntempe g\u0302i estas c\u0302iam 3000 \u20ac. Krome la urbo Aalen kutimas pagi al la premiitoj, okaze de la solenaj\u0302o, du tranoktojn en bona hotelo. La veturon la premiitoj kutime pagas mem. Sed certe neniam iu premiito pentis esti vojag\u0302inta al tia grandioza solenaj\u0302o kun neforgesebla, kortus\u0302a honorigo. La urbo Aalen organizas la solenaj\u0302on kunlabore kun lokaj esperantistoj. G\u0302i zorgas ekzemple pri tau\u0306ga salono kaj ties ornamado, kaj pri senpaga bufedo (trinkaj\u0302oj kaj sandvic\u0302oj por c\u0302iuj c\u0302eestantoj). Aparte menciindas, ke kutime la c\u0302efurbestro de Aalen persone gvidas la ceremonion. Ankau\u0306 la nuna nova c\u0302efurbestro montris favoran sintenon al Esperanto kaj g\u0302ojis esti inter ni."}, {"text_idx": "#000010", "text": "Kial Aalen? C\u0302u la donacinto log\u0302is tie? C\u0302u la partopreno de la urbo estas bazita sur iu oficiala decido?"}, {"text_idx": "#000011", "text": "\u2013 La donacinto Alois Meiners log\u0302is en Stuttgart, nur 70 km for de Aalen. Jam en la tempo de la fondig\u0302o de FAME en la urbo Aalen regis favora sinteno al Esperanto, pro vigla loka Esperanto-grupo, kiu atingis ankau\u0306, ke la urba biblioteko de Aalen pretis transpreni en 1989 en siaj salonoj la Germanan Esperanto-Bibliotekon. Unue en la loka Esperanto-grupo kaj poste en la urba administrejo favore akceptig\u0302is la ideo okazigi la transdonon de la premio g\u0302uste en Aalen. Mi tamen ne certas, c\u0302u la urba konsilio au\u0306 tamen nur la kultura oficejo de Aalen decidis organizi la solenaj\u0302on. C\u0302iukaze menciindas ankau\u0306, ke dum kelkaj jaroj la s\u0302parkaso de Aalen pretis financi la kulturpremion."}, {"text_idx": "#000015", "text": "Dankon al la FAME-Fondaj\u0302o, iniciatita de la neforgesebla Franz Alois Meiners kaj al Estraro de la Fondaj\u0302o, precipe al Doktoro Ulrich Matthias, kiu sukcesis kaj nun sukcesas en la urbo Aalen fruktodone, dum jardekoj, kultivi la Eperanto-kulturon!"}]